3. การประกอบธุรกิจของแต่ละสายผลิตภัณฑ์

3.1 ลักษณะผลิตภัณฑ์และปัจจัยสำคัญในการประกอบธุรกิจ

3.1.1 ลักษณะผลิตภัณฑ์

บริษัท ไดสตาร์ อิเลคทริก คอร์เปอเรชั่น จำกัด (มหาชน)
ได้ผลิตและจำหน่ายรถยนต์ที่ใช้ก๊าซธรรมชาติ (NGV) ซึ่งเป็นรถโดยสารขนาดเล็ก ,
ขนาดกลางและขนาดใหญ่มีขนาดดังนี้

1. รถรุ่น KLQ-6601C , KLQ-6608C เป็นรถ Mini Coach ขนาด 6 เมตร
บริการผู้โดยสารสูงสุดจำนวน 18 ที่นั่ง ด้วยเครื่องยนต์ใช้ก๊าซธรรมชาติ (CNG)
ปรับระดับเก้าอี้ได้ทั้งผู้โดยสารและคนขับ ห้องเก็บสัมภาระกว้างขวางใช้งานสะดวก
เหมาะสำหรับเป็นรถโดยสารและบริการท่องเที่ยว เพื่อตอบสนองทุกความต้องการของผู้โดยสาร

2. รถรุ่น KLQ-6840C เป็นรถ Coach ขนาด 8.40 เมตร บริการผู้โดยสารสูงสุดจำนวน 31
ที่นั่ง ด้วยเครื่องยนต์ใช้ก๊าซธรรมชาติ (CNG) ส่งเสริมการประหยัดพลังงานและลดค่าใช้จ่าย
เพลิดเพลินกับการเดินทางด้วยระบบ Audio เต็มรูปแบบ
เหมาะสำหรับให้บริการรถโดยสารประจำทาง บริการท่องเที่ยว บริการรับ-ส่งพนักงาน นักเรียน
เพื่อตอบสนองทุกความต้องการของผู้โดยสารอย่างแท้จริง

3. รถรุ่น KLQ-6920GC เป็นรถ City Bus ขนาด 9.2 เมตร บริการผู้โดยสารสูงสุดจำนวน 28
ที่นั่ง ด้วยเครื่องยนต์ใช้ก๊าซธรรมชาติ (CNG) ติดตั้งด้วยถัง NGV แบบ Composite Type II
มีความปลอดภัย ภายใต้มาตรฐานวิศวกรรมยานยนต์
แบบตัวถังรถได้รับการอนุมัติจากกรมขนส่งทางบก ส่งเสริมการประหยัดพลังงานและลดค่าใช้จ่าย
เหมาะสำหรับให้บริการท่องเที่ยว รับส่งผู้โดยสาร พนักงาน
เหมาะสำหรับรองรับบริการขนส่งมวลชนได้อย่างเต็มรูปแบบ

4. รถรุ่น KLQ-6109C เป็นรถ Coach ขนาด 10.5 เมตร บริการผู้โดยสารสูงสุดจำนวน 43
ที่นั่ง ด้วยเครื่องยนต์ใช้ก๊าซธรรมชาติ (CNG) ภายใต้มาตรฐานวิศวกรรมยานยนต์
แบบตัวถังรถได้รับการอนุมัติจากกรมขนส่งทางบก ช่วยลดมลพิษและประหยัดพลังงานถึง 1 ใน 3
เน้นความปลอดภัยสูงสุด ให้คุณมั่นใจได้ทุกการเดินทาง

5. รถรุ่น KLQ-6120G Auto , KLQ-6128GC Manual เป็นรถ City Bus ขนาด 12 เมตร
บริการผู้โดยสารสูงสุดจำนวน 41 ที่นั่ง ด้วยเครื่องยนต์ใช้ก๊าซธรรมชาติ (CNG) ติดตั้งด้วยถัง NGV
แบบ Composite Type II มีความปลอดภัย ภายใต้มาตรฐานวิศวกรรมยานยนต์
แบบตัวถังรถได้รับการอนุมัติจากกรมขนส่งทางบก ส่งเสริมการประหยัดพลังงานและลดค่าใช้จ่าย
เหมาะสำหรับให้บริการท่องเที่ยว รับส่งผู้โดยสาร พนักงาน
เหมาะสำหรับรองรับบริการขนส่งมวลชนได้อย่างเต็มรูปแบบ

6. รถรุ่น KLQ-6129C Manual เป็นรถ Coach ขนาด 12 เมตร บริการผู้โดยสารสูงสุดจำนวน
53 ที่นั่ง ด้วยเครื่องยนต์กว่า 300 แรงม้า เชื้อเพลิงใช้ก๊าซธรรมชาติ (CNG)
ทุกองค์ประกอบพัฒนาเพื่อตอบสนองความต้องการของผู้โดยสารอย่างเต็มที่
เหมาะสำหรับให้บริการท่องเที่ยว . รับส่งผู้โดยสาร และพนักงานได้อย่างเต็มรูปแบบ

อีกทั้ง บริษัท ฯ ยังได้เริ่มจัดจำหน่ายผลิตภัณฑ์ประเภทเครื่องสำอาง เครื่องประทินผิว
และสินค้าใช้ประจำวัน ประเภทกระดาษทิชชู่ ผลิตภัณฑ์ทำความสะอาดและบำรุงเส้นผม

3.2 การตลาดและภาวะการแข่งขัน

การตลาดและการขายดำเนินการโดยผู้บริหารที่มีความเชี่ยวชาญ บริษัทฯ
ได้เล็งเห็นแนวโน้มการดำเนินธุรกิจเครื่องใช้ไฟฟ้ามีการแข่งขันรุนแรงมากขึ้นโดยเฉพาะด้านราคา
จากการเปิดตลาดการค้าเสรีทำให้สินค้าจากต่างประเทศนำเข้ามาจำหน่ายในประเทศในราคาที่ต่ำกว่าต้นทุนการผลิตจากโรงงาน
บริษัทฯ ได้ตระหนักถึงความอยู่รอดจึงได้ศึกษาแนวทางการทำธุรกิจ
โดยได้เล็งเห็นธุรกิจในส่วนที่ส่งเสริมการประหยัดพลังงานโดยรวมของประเทศ
ในด้านการขนส่งน้ำมันเชื้อเพลิง ซึ่งเป็นปัจจัยสำคัญของต้นทุนการผลิต
ราคาน้ำมันมีการปรับสูงขึ้นมาโดยตลอด บริษัทฯ จึงได้ทำธุรกิจรถยนต์ที่ใช้ก๊าซธรรมชาติ (NGV)
เพราะภาครัฐได้มีการผลักดันส่งเสริมการใช้ก๊าซธรรมชาติในภาคขนส่งและเพื่อช่วยเร่งผลักดันนโยบายการขยายการใช้รถยนต์ที่ใช้ก๊าซธรรมชาติ
(NGV) ในภาคขนส่ง มีความคล่องตัวและบรรลุเป้าหมายเร็วยิ่งขึ้น บริษัทฯ
ได้นำเข้ารถโดยสารขนาดเล็ก , ขนาดกลางและขนาดใหญ่ ที่ใช้ก๊าซธรรมชาติ (CNG) ซึ่งบริษัทฯ
ได้รับการแต่งตั้งให้เป็นตัวแทนประกอบและจำหน่ายรถ Coach และ City Bus
ภายใต้เครื่องหมายการค้า “Higer” จากสาธารณรัฐประชาชนจีน

สำหรับกลุ่มธุรกิจ “KARMARTS” ซึ่งเป็นสินค้านำเข้าประเภทเครื่องสำอางเครื่องประทินผิว
และสินค้าใช้ประจำวันที่เป็นที่ต้องการของตลาดและยังคงมีแนวโน้มเพิ่มขึ้นอย่างต่อเนื่อง
โดยบริษัทฯเน้นการจับมือกับแบรนด์ต่างๆในต่างประเทศที่ต้องการขยายตลาดในประเทศไทย
เซ็นสัญญาตัวแทนเพื่อให้ทางบริษัทฯดำเนินการขยายตลาดในช่องทางการจัดจำหน่ายของบริษัทฯ

  กลยุทธ์การแข่งขัน

บริษัทฯ มุ่งเน้นการพัฒนาผลิตภัณฑ์ให้มีมาตรฐานและคุณภาพระดับสากล
รวมถึงประโยชน์ใช้สอยของผลิตภัณฑ์ เพื่อสนองความต้องการของกลุ่มลูกค้าได้ทุกกลุ่ม
มีทีมงานที่มีความรู้ทางด้านอะไหล่พร้อมที่จะบริการลูกค้าของบริษัทและลูกค้าอื่นที่ใช้รถโดยสารที่ใช้ก๊าซธรรมชาติ
(NGV) จากประเทศจีน รวมทั้งบริษัทฯ มีศูนย์บริการหลังการขาย
และเป็นศูนย์รวมอะไหล่รถโดยสารมากพอต่อความต้องการของลูกค้า
เพื่อบริการลูกค้าได้รวดเร็วและมีประสิทธิภาพ

บริษัทฯเน้นการกระจายสินค้าแบบส่งให้กับร้านค้าส่งขนาดใหญ่ในทุกจังหวัดและทำการเปิดตัวแทนจำหน่ายสินค้าปลีก-ส่งกลุ่มสินค้าKARMARTSในทุกจังหวัด
โดยมีรูปแบบร้านค้าที่แน่นอน
และสินค้าที่จำหน่ายเป็นสินค้าแบรนด์นำเข้าและแบรนด์ของทางบริษัทฯที่คัดสรรมาให้เหมาะกับรูปแบบKARMARTS
สินค้าเหล่านี้เป็นสินค้าที่มีการเปลี่ยนแปลงตามกระแสและช่วงเวลา
ซึ่งจะมีเพียงสินค้ากลุ่มหนึ่งที่เป็นสินค้าหลักของทางบริษัทฯ
และมีสินค้าอีกกลุ่มที่เป็นสินค้าหมุนเวียนตามกระแสตลาด
เพื่อให้กลุ่มสินค้าโดยรวมเป็นที่สนใจของลูกค้า

ลักษณะลูกค้า

กลุ่มลูกค้าของบริษัทฯ ส่วนใหญ่จะเป็น ขสมก , บขส , รถร่วมบริการ , ผู้ประกอบการรถทัวร์ ,
รถตู้ , รถสองแถว และบุคคลทั่วไป

กลุ่มลูกค้าของทางบริษัทฯ เป็นกลุ่มลูกค้าร้านขายส่ง-ปลีกเครื่องสำอางและเครื่องประทินผิว
ร้านขายยา ร้านโชว์ห่วย
บุคคลที่สนใจลงทุนเปิดร้านค้าตัวแทนจำหน่ายกลุ่มธุรกิจขายสินค้าเครื่องสำอาง เครื่องประทินผิว

รูปแแบบการโฆษณา

แนวทางการโฆษณาของบริษัท คือพยายามสร้างการรับรู้ในเครื่องหมายการค้าผลิตภัณฑ์ “Higer”
ดังนั้นบริษัทฯ ได้ออก Booth ตามงานต่างๆ ที่เกี่ยวกับรถยนต์ที่ก๊าซธรรมชาติโดยเฉพาะ
และลงโฆษณานิตยสาร และวารสารต่างๆ โดยบริษัทฯ จะเลือกใช้สื่อแต่ละประเภท
โดยเลือกสื่อที่สามารถเข้าถึงผู้บริโภคให้มากที่สุด

ทางบริษัทฯ ได้จัดกิจกรรมโรดโชว์ตามจังหวัดต่างๆ
เพื่อแนะนำสินค้าและแนะนำตัวแทนจำหน่ายในจังหวัดนั้นๆ อีกทั้งออกสื่อโฆษณา
ทางนิตยสารและวารสารต่างฯ
โดยบริษัทฯจะเลือกใช้สื่อแต่ละประเภทให้สามารถเข้าถึงผู้บริโภคมากที่สุด

สภาพการแข่งขันภายในอุตสาหกรรม 

เนื่องจากอุตสาหกรรมประกอบรถโดยสารในประเทศไทย ยังคงใช้ระบบการประกอบแบบคันต่อคัน
ทำให้ความสามารถในการผลิตไม่สูงมากนักและมาตรฐานในการผลิตไม่สม่ำเสมอเท่าที่ควร
เพื่อให้ได้มาตรฐานการผลิตที่ดีขึ้น บริษัทฯ จึงประกอบรถโดยสาร
โดยมีโรงงานประกอบรถโดยสารของบริษัทฯ เอง
ซึ่งประกอบรถโดยสารแบบสายการผลิตที่ได้รับการอบรมและวิศวกรผู้เชี่ยวชาญมาจากโรงงานผู้ผลิตระดับยุโรปในประเทศจีน
มาทำงานร่วมกับวิศวกรของบริษัท และควบคุมการผลิตให้ได้มาตรฐานและมีคุณภาพระดับสากล
โดยมีบริหารหลังการขายเมื่อรถโดยสารมีปัญหา
มีทีมงานที่ชำนาญเฉพาะด้านในการวิเคราะห์ปัญหาและช่างผู้ชำนาญงานในการซ่อมและบำรุงรักษารถ
และเป็นศูนย์รวมอะไหล่รถโดยสารมากพอต่อความต้องการของลูกค้า

บริษัทฯ เป็นผู้นำเข้าเครื่องยนต์ DS140 NGV และอุปกรณ์ สำหรับเปลี่ยนรถกระบะ Diesel
และชุดอุปกรณ์ NGV ระบบดูด โดยมีทีมงานที่ชำนาญในการติดตั้ง
ภายหลังการติดตั้งมีทีมงานแนะนำการขับรถที่ใช้ก๊าซ , การเติมก๊าซ และความปลอดภัยในการใช้รถ

บริษัทฯ ได้ยื่นต่อกรมขนส่งทางบก
เพื่อเป็นผู้ติดตั้งส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิง ดังนี้

1. บริษัทฯ
ยื่นขอเป็นผู้ตรวจและทดสอบเครื่องอุปกรณ์และส่วนควบและการติดตั้งเครื่องอุปกรณ์และส่วนควบ
เลขที่ สธข. 6.1-2551 หนังสือฉบับนี้มีอายุ 3 ปี นับตั้งแต่วันที่ 28 เม.ย. 2551 ถึงวันที่ 27
เม.ย. 2554 โดยได้รับความเห็นชอบให้เป็นผู้ตรวจและทดสอบ
เครื่องอุปกรณ์และส่วนควบและการติดตั้งเครื่องอุปกรณ์และส่วนควบ
ตามกฎกระทรวงกำหนดเครื่องอุปกรณ์และส่วนควบของรถที่ใช้ในการขนส่งที่ใช้ก๊าซธรรมชาติอัดเป็นเชื้อเพลิง
พ.ศ. 2550

2. บริษัทฯ
ยื่นขอเป็นผู้ติดตั้งส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิงประเภท
เบนซิน เลขที่ ตธร 57-2551 หนังสือฉบับนี้มีอายุ 3 ปี นับตั้งแต่วันที่ 23 เม.ย. 2551 ถึงวันที่
22 เม.ย. 2554 โดยได้รับความเห็นชอบให้เป็นผู้ติดตั้ง
ตามกฎกระทรวงกำหนดส่วนควบและเครื่องอุปกรณ์ของรถที่ใช้ก๊าซธรรมชาติอัดเป็นเชื้อเพลิง พ.ศ.
2550

3. บริษัทฯ
ยื่นขอเป็นผู้ติดตั้งเครื่องอุปกรณ์และส่วนควบของรถที่ใช้ก๊าซธรรมชาติอัดเป็นเชื้อเพลิงประเภท
ก๊าซธรรมชาติ เลขที่ ตธข 57.1-2551 หนังสือฉบับนี้มีอายุ 3 ปี นับตั้งแต่วันที่ 23 เม.ย. 2551
ถึงวันที่ 22 เม.ย. 2554 โดยได้รับความเห็นชอบให้เป็นผู้ติดตั้ง
ตามกฎกระทรวงกำหนดเครื่องอุปกรณ์และส่วนควบของรถที่ใช้ในการขนส่งที่ใช้ก๊าซธรรมชาติอัดเป็นเชื้อเพลิง
พ.ศ. 2550

4. บริษัทฯ
ยื่นขอเป็นผู้ติดตั้งเครื่องอุปกรณ์และส่วนควบของรถที่ใช้ก๊าซธรรมชาติอัดเป็นเชื้อเพลิงประเภท
เบนซิน เลขที่ ตธข 47-2551 หนังสือฉบับนี้มีอายุ 3 ปี นับตั้งแต่วันที่ 23 เม.ย. 2551 ถึงวันที่
22 เม.ย. 2554 โดยได้รับความเห็นชอบให้เป็นผู้ติดตั้ง
ตามกฎกระทรวงกำหนดเครื่องอุปกรณ์และส่วนควบของรถที่ใช้ในการขนส่งที่ใช้ก๊าซธรรมชาติอัดเป็นเชื้อเพลิง
พ.ศ. 2550

ถึงแม้ว่าอุตสาหกรรมการผลิตเครื่องสำอางและเครื่องประทินผิวในประเทศไทยจะมีเป็นจำนวนมาก
แต่ด้วยอุปสงค์ที่เพิ่มขึ้น
กรปอกับกระแสสินค้ากลุ่มเครื่องสำอางและเครื่องประทินผิวนำเข้าที่เป็นที่ต้องการของตลาดอย่างไม่หยุดยั้ง
และในยุคสมัยนี้
สินค้ากลุ่มเครื่องสำอางและเครื่องประทินผิวดูเหมือนเป็นสิ่งจำเป็นไม่เพียงแต่ผู้หญิงเท่านั้นแต่ผู้ชายก็หันมาให้ความสนใจกับผลิตภัณฑ์ดังกล่าวอีกด้วย
จึงทำให้สินค้าที่ทางบริษัทฯนำเข้าเป็นสินค้าที่ตรงความต้องการของตลาด

3.3 การจัดหาผลิตภัณฑ์

บริษัทฯ มีการจัดหาผลิตภัณฑ์โดย ดังนี้

1. การจัดหาผลิตภัณฑ์สำเร็จรูปเพื่อจำหน่าย CBU (Completely Built-up Unit)

บริษัทฯ จะมีการสั่งซื้อผลิตภัณฑ์สำเร็จรูปจากต่างประเทศ
ซึ่งผลิตภัณฑ์ประเภทนี้จะจำหน่ายให้กับลูกค้าได้โดยทันที โดยบริษัทฯ
จะเน้นและคัดเลือกโรงงานผู้ผลิตโดยคำนึงถึงคุณภาพของผลิตภัณฑ์ให้ได้มาตรฐานก่อนนำเข้ามาขายให้กับลูกค้า

2. การผลิตโดยการนำชิ้นส่วนมาประกอบ CKD (Completely Knocked Down)

บริษัทฯ นำเข้าชิ้นส่วนจากโรงงานผลิตจากต่างประเทศ ซึ่งบริษัทฯ
ได้ทำการคัดเลือกและเชื่อมั่นในโรงงานผู้ผลิตที่บริษัทฯ สั่งซื้อ โดยบริษัทฯ
จะสั่งซื้อชิ้นส่วนเพื่อนำมาประกอบเป็นสินค้าสำเร็จรูป ที่โรงงานของบริษัทฯ
และมีผู้ตรวจสอบคุณภาพของสินค้าให้ได้มาตรฐานและ
ขบวนการผลิตควบคุมโดยช่างผู้ชำนาญในการผลิตรถยนต์มาจากต่างประเทศเพื่อรถยนต์จะได้มาตรฐานในระดับสากล

  สัดส่วนการสั่งซื้อผลิตภัณฑ์สำเร็จรูปเพื่อจำหน่าย CBU (Completely Built-up Unit)

บริษัทฯ จะสั่งซื้อผลิตภัณฑ์สำเร็จรูปจากบริษัทผู้จำหน่ายภายในประเทศประมาณ 3
รายและจากต่างประเทศ เช่น จีน ประมาณ 2-3 ราย

ในปี 2552 บริษัทฯ มีสัดส่วนมูลค่าในการสั่งซื้อผลิตภัณฑ์สำเร็จรูปภายใน และภายนอกประเทศ
เท่ากับ 26 : 74

  สัดส่วนการสั่งซื้อผลิตภัณฑ์กึ่งสำเร็จรูปเพื่อมาผลิต

บริษัทฯ จะนำเข้าชิ้นส่วนเบื้องต้นทั้งหมดจากประเทศจีน
โดยบริษัทเป็นผู้ผลิตและจำหน่ายรถโดยสารภายใต้เครื่องหมายการค้า “Higer”
โดยซื้อในรูปชิ้นส่วนเบื้องต้นจาก Supplier ประมาณ 2-3 ราย เพื่อมาประกอบรถโดยสาร

ในปี 2552 บริษัทฯ มีสัดส่วนมูลค่าในการสั่งซื้อชิ้นส่วนเบื้องต้น ภายในและภายนอกประเทศเท่ากับ
9 : 91

บริษัทฯ จะจัดสั่งซื้อผลิตภัณฑ์สำเร็จรูป และชิ้นส่วนต่าง ๆ มาเพื่อผลิต
โดยสัดส่วนมูลค่ารวมในการสั่งซื้อภายในและภายนอกประเทศ เท่ากับ 18 : 82

สัดส่วนในการซื้อผลิตภัณฑ์สำเร็จรูปและชิ้นส่วนในการผลิตสินค้าในปี 2552

(หน่วย : %)

  -------------------- ------------------ --------- ---------- ------------
  ผลิตภัณฑ์               สินค้าสำเร็จรูป        ชิ้นส่วน     รวม        

                       Higer              Higer     %          พันบาท

  รถยนต์ NGV            55.47              44.53     100.00     79,340

  รวม                  55.47              44.53     100.00     79,340
  -------------------- ------------------ --------- ---------- ------------

หมายเหตุ : บริษัทฯ ซื้อวัตถุดิบจาก Higer Bus Company Limited เกินกว่าร้อยละ 30
ของยอดซื้อรวมทั้งหมด

ผลกระทบต่อสิ่งแวดล้อม

- ไม่มี –

บริษัทฯ ทำการสรรหาผลิตภัณฑ์จากทั่วเอเชีย
โดยทำการตรวจเยี่ยมชมมาตรฐานของโรงงานผลิตและทำการทดลองสินค้าทุกชิ้นก่อนนำเข้าสินค้านั้นเพื่อให้ลูกค้าได้มั่นใจมาตรฐานและคุณภาพของสินค้าก่อนออกจำหน่ายถึงผู้บริโภคต่อไป

3.4 งานที่ยังไม่ได้ส่งมอบ

-ไม่มี-